Só lyk die topvyf finaliste van die AfriVriendelik entrepreneurskompetisie - AfriForum
AfriVriendelik, 'n AfriForum-inisiatief wat ten doel het om Afrikaans in die sakewêreld te bevorder, het vanjaar weer 'n opwindende entrepreneurskompetisie aangebied wat ten doel het om entrepreneurs wat in Afrikaans sake doen se onderneming 'n hupstoot en wye blootstelling te gee.
"Hierdie kompetisie is vir enige entrepreneur wat trots is op sy of haar onderneming en dit verder wil uitbou. Ons het jong én ervare entrepreneurs aangemoedig om deel te neem vir die verskeie blootstellingsgeleenthede wat dié kompetisie bied," sê Sanderien van der Walt, projekkoördineerder van AfriVriendelik.
Lede van die publiek het vir hul topvyf gunsteling-ondernemings gestem en 'n uitgesoekte paneel sal die wenner kies wat op 19 November 2018 aangekondig sal word.
Die topvyf finaliste (in geen spesifieke volgorde) vir die tweede AfriVriendelik entrepreneurskompetisie is soos volg;
Agterosse Clothing Co.
Agterosse is 'n eg-Afrikaanse aanlynwinkel wat klere, bykomstighede en leerprodukte vir beide mans en dames verkoop.
IsMozBos se Bosseep is 'n klein stukkie bosveld-bederf waarmee jy op reis of by die huis die muskiete kan eenkant hou en jou verlustig aan die onmiskenbare geur van die bosveld. IsMozBos verkoop 'n verskeidenheid van velsorgprodukte asook 'n reeks blikbekers.
Oh-Lief is in 2010 op die been gebring deur Christine Buchanan en Louiza Rademan, twee susters wat 'n reeks organiese velsorgprodukte wou begin wat baba- en omgewingsvriendelik is. Hul reeks het vinnig uitgebrei en vandag verkoop hul 'n verskeidenheid van velsorgprodukte, insluitend lipsalf en sonbrandroom.
Die Voriemôl is die Voortrekkers se unieke aanlynwinkel wat 'n verskeidenheid geskenke, speletjies, boeke en Voortrekkerdrag verkoop.
Moi Travel is 'n gebruikersvriendelik aanlyn-akkommodasiewebblad wat enige reisiger sal help om die beste bestemming vir 'n blaaskans te vind.
Post Tags:	#AfriVriendelik#entrepreneur
Die burgerregte-organisasie het vandag wisseltrofees vir die beste prestasie in Afrikaans aan die Afrikaanse Hoër Meisieskool in Pretoria geskenk. Leerlinge…
Lees meer AfriForum moedig prestasie in Afrikaans aanContinue
Minderhede en kultuurgroepe regoor die wêreld eis moedertaalonderrig en die beskerming van hul taal, simbole en monumente op. Daar…